kardosdrur/scandi-wiki huggingface dataset:
Jens Andresen

Jens Andresen (født 10. oktober 1947 i Kalleshave, Agtrup) var formand for Grænseforeningen fra 2016 og for bestyrelsen for Højskolen Østersøen i Aabenraa frem til 2019. I Sønderjyllands Amt var han formand for sygehusudvalget, og han var viceamtsborgmester.

Andresen er opkaldt efter sin farfar (1892-1965), der som den øvrige familie var en stovt forkæmper for danskheden i Sydslesvig. Han er søn af Hans Detlef Andresen (1917-2016) og nevø af Karl Andresen (1926-2004) og Sigfred Andresen (1925-1993).

Jens Andresen har leveret et væsentligt bidrag til sin biografi i Sønderjyske Årbøger 2021.

Jens Andresen er cand.agro. og bor i Branderup i Løgumkloster Kommune. Han har været aktiv i kommunal- og regionspolitik for partiet Venstre og har varetaget en række tillidsposter, herunder medlem af amtsrådet 1994-2006; senere medlem af regionsrådet for Sønderjylland-Schleswig. Kommunalbestyrelsesmedlem i Tønder 2006-09. Han blev Grænseforeningens landsformand efter Mette Bock, da hun blev minister i 2016. Han er lokalformand for Tønder Amts Grænseforening.

Referencer

Eksterne henvisninger 
 biografi om Jens Andresen på grænseforeningen.dk
 Faderen Hans Detlef Andresens erindringer
 Jens Andresen på Facebook

Sydslesvig
Personer fra Sønderjylland (i Danmark)
Gottlob Siegmund Gruner

Gottlob Siegmund Gruner (født 20. juli 1717 i Trachselwald, kantonen Bern, død 10. april 1778 i Utzenstorf) var en schweizisk naturforsker. Han var søn af Johann Rudolf Gruner.

Gruner blev 1743 hofmester hos hertugen af Anhalt-Schaumburg og 1764 Landschreiber for Landshut og Frauenbrunn i Bayern. Han bedrev forskning om Schweiz' geologi især vedrørende gletsjerne og vandreblokkene. Udover nedennævnte skrifter forfattede han også nogle juridiske og økonomiske afhandlinger.

Bibliografi 
Das Eisgebirge des Schweizerlandes (1760)
Die Naturgeschichte Helvetiens in der alten Welt (1773)
Verzeichniss der Mineralien des Schweizerlandes (1775)

Kilder 

 

Geologer fra Schweiz
Faglitterære forfattere fra Schweiz
Tysksprogede forfattere
Jørn Buch

Jørn Buch (født 1945 i Tønder) var seminarielektor i Haderslev, hvor han bor. Han bestod embedseksamen i historie fra Aarhus Universitet i 1973. Han arbejder nu som foredragsholder, især om slesvigsk historie.

Buch var ansat i Danmarks Radio 1985-1994 som specialmedarbejder i grænselandsspørgsmål, dansk-tyske relationer og mindretalsforhold. Lektor i historie på Haderslev Seminarium 1994-2013.

Jørn Buch har været formand for Grænseforeningen 1993 og er ekspert i grænselandets forhold og historie. Han er forfatter af faglitteratur.

Eksterne henvisninger 
 Grænseforeningens biografi af Jørn Buch

Referencer 

Dansksprogede forfattere fra Danmark
Historikere fra Danmark
Lærere fra Danmark
Foredragsholdere fra Danmark
Sydslesvig
Johan Carlsen

Johan Niels Gottlob Carlsen (født 13. januar 1850 i København, død 12. juni 1919 sammesteds) var en dansk læge og medicinalstatistiker.

Carlsen tog skolelærereksamen, blev derefter student 1875, cand. med. 1881, dr. med. 1890. I 1897 blev Carlsen kommunelæge i København, medlem af 
centralbestyrelsen for Nationalforeningen til Tuberkulosens Bekæmpelse 1903. Carlsen har særlig beskæftiget sig med filantropi og medicinalstatistik og udgav siden 1891 Medicinalberetningen for Kongeriget Danmark, i de første 9 år sammen med Hoff, derefter alene. I samme tidsrum udgav han .Dødsaarsagerne i Kongeriget Danmark. Han har desuden skrevet en stor mængde afhandlinger og 1896—1900 været medredaktør af Dansk Sundhedstidende. Det skyldes hans initiativ, at den såkaldte Børnehjælpsdag kom i Stand (fra 1905).

Kilder

Eksterne henvisninger 
 

Læger fra Danmark
Danskere i 1800-tallet
Danskere i 1900-tallet
Personer fra København
Scottish Premiership

Scottish Premiership er den bedste fodboldliga i Skotland etableret i 2013 og er efterfølgeren til Scottish Premier League.

 
Etableret i 2013
Karl Vilhelm Ferdinand af Braunschweig-Wolfenbüttel

Karl Vilhelm Ferdinand, Hertug af Braunschweig-Lüneburg, Fyrste af Braunschweig-Wolfenbüttel (født 9. oktober 1735, død 10. november 1806) var en tysk fyrste og preussisk generalfeltmarskal, der førte den preussisk-østrigske hær i Frankrig under Revolutionskrigene i 1792.

Han var søn af Karl 1. af Braunschweig-Wolfenbüttel og Philippine Charlotte af Preussen søster til Frederik den Store. Han var gift med Augusta af Storbritannien, søster til Kong Georg 3. af Storbritannien.

Litteratur 
 

Personer i 1700-tallet
Hertuger af Braunschweig
Feltmarskaller fra Preussen
Nicolai Würtz

Nicolai Würtz (født Würtz Knudsen; 20. juni 1977) er en dansk TV-producent og journalist udlært fra Ekstra Bladet i 2002.

Han er programchef i tv-produktionsselskabet BBC Studios Nordic Productions, som tidligere hed STV, før det i juni 2023 blev en del af engelske BBC Studios. Han kom til STV i 2022 fra Nordisk Film TV, hvor han i 2017 blev udviklingschef og i 2020 blev forfremmet til kreativ direktør.

Würtz blev sproglig student fra Mulernes Legatskole i Odense i 1997. I 1999 påbegyndte han sin journalistuddannelse på Ekstra Bladet og blev færdig som journalist i 2002. Nicolai Würtz har i en årrække arbejdet for en række medier og produktionsselskaber, herunder Danmarks Radio, Skandinavisk Filmkompagni, Metronome og senest altså Nordisk Film TV og STV. 

Han har været med til at skabe programmer som “Alle mod 1” og den store Kim Larsen-mindekoncert i 2018 til DR1, som begge vandt TVPrisen, ligesom han i otte år var involveret i TV 2s "Knæk Cancer”-indsamling foruden en lang række livsstils- og fakta-produktioner.

TV-programmer 
 Bent Fabricius-Bjerre - et liv omkring et flygel (TV 2)
I frihed og fællesskab - 75-året for Danmarks befrielse (TV 2)
 Danmark står sammen (TV 2)
 Som et strejf af en dråbe - Danmarks synger farvel til Kim Larsen (DR1)
 Knæk Cancer (TV 2)
 Alle mod 1 (DR1)
 Vidunderbørn (DR1)
 Skru Tiden Tilbage (DR1)
 Nybyggerne (TV 2)
 Pengene på Bordet (TV 2)
 Argh Det Gjorde Jeg Bare Ikk (TV 2 Zulu)
 Tjenesten (DR2)

Priser 
Nicolai Würtz har flere gange været nomineret og modtaget TV-prisen:

 TVPrisen 2019: 'Årets event' for 'Som et strejf af en dråbe - Danmark synger farvel til Kim Larsen'. 
 TVPrisen 2017: 'Årets nyskabelse - underholdning' for programmet 'Alle mod en'.
 TVFestivalens Pionérpris 2016 - sammen med Peter Hansen og Martin Bengtsson.
 TVFestivalens pitchingkonkurrence for tv-koncepter i 2001 med formatet 'Legemord'. Programmet blev dog aldrig realiseret.

Organisationsarbejde 
Nicolai Würtz var fra 1993-1994 formand for Danmarks Elev Organisation, og fra 2007-2015 formand for TV-gruppen i Dansk Journalistforbund. Han har også været medlem af bestyrelsen i Danske Gymnasieelevers Sammenslutning, bestyrelsesmedlem i Operation Dagsværk og medlem af styrelsen i Dansk Ungdoms Fællesråd.

Referencer 

Journalister fra Danmark
Skovbrandene i Portugal 2017

Skovbrandene i Portugal 2017 var en serie af, oprindelig 4, skovbrande, der startede i det centrale Portugal om eftermiddagen den 17. juni 2017, og resulterede i 66 døde og 204 sårede. Størstedelen af dødsfaldene skete i Pedrógão Grande, hvor branden bredte sig over en vej, der var fyldt med folk på flugt i deres biler. De portugisiske myndigheder indsatte mere end 1.700 brandfolk i en landsdækkende forsøg på at få brandene under kontrol, og den portugisiske premierminister António Costa tre dages landesorg.

Referencer 

Portugals historie
Naturbrande
Begivenheder i 2017
Tissøringen

Tissøringen er en stor halsring i guld, der stammer fra vikingetiden. Den blev fundet ved Tissø på Vestsjælland i 1977. Med en vægt på 1,83 kg er tissøringen det største guldfund fra vikingetiden i Danmarks historie. Den blev fundet i forbindelse med markarbejde i et område, hvor der tidligere er  fundet andre genstande fra vikingetiden, heriblandt værktøj, skeletter, flere andre kostbare smykker i sølv og arkæologiske spor efter en stormandsgård.

Ringen består af otte store guldtråde, der er flettet sammen parvis og derefter snoet. Et stykke er gået tabt, muligvis i forbindelse med at fundet blev pløjet op. Ringen har oprindelig haft en vægt på omkring 2 kg.
Den er udført i borrestil, som var fremherskende fra 850-1000 e. Kr.

Allerede ved fundet i 1977 blev ringen en del af Nationalmuseets samling, hvor den er udstillet.

Der er fremstillet en kopi af tissøringen til Formidlingscenter Fugledegård, der er en del af Naturpark Åmosen.

Tyveri i 1994 
Den 21. juni 1994 blev Tissøringen stjålet, da den var udstillet på Moesgaard Museum i Aarhus. Det var det største guldtyveri siden Guldhornene blev stjålet i 1802. Angiveligt skulle to mænd have stået for tyveriet, og i 2004 kom det frem, at fodboldspilleren Stig Tøfting var en af mellemmændene ved tilbageleveringen af det stjålne guld. Otte dage efter tyveriet blev tissøringen og flere andre værdifulde genstande, leveret tilbage til Aarhus Politi. Der var en dusør på 125.000 kr, men ihændehaverne af det stjålne guld krævede 175.000 kr, som de fik, hvilket blev kritiseret.

Referencer 

Oldsager fra Vikingetiden
Genstande i guld
Kalundborg Kommune
Arkæologiske fund fra Danmark
Paul Georges Dieulafoy

Paul Georges Dieulafoy (født 18. november 1840 i Toulouse, død 15. august 1911 i Paris) var en fransk læge. 

Han studerede i Paris, tog doktorgraden 1869 med De la mort subile dans la fièvre typhoide og blev professor i patologi 1886. I sit skrift De l'aspiration pneumatique souscoutanée. Methode de diagnostic et de traitement (1870) indførte han den af van den Corput 1857 opfundne metode til punktur af brysthulen i almindelig praksis. Denne gjordes med en sprøjte, forsynet med en skarp kanyle, og betød et terapeutisk fremskridt, idet man derved lededes til at benytte punktur til helbredelse af væskeansamlinger, efter at en diagnostisk prøvepunktur - således som den kom i brug efter opfindelsen af den pravazske sprøjte omkring 1850 - var gået forud. Punkturen udførtes ofte med aspiration, idet sprøjten kunne gøres lufttom. Han offentliggjorde endvidere: Du diagnostic et du traitement des épanchements aigues et chronique, de la plèvre par aspiration (1872), Traité de l'aspiration des liquides morbides (1873), Des progrès réalisés par la physiologie experimentale dans la connaissance des maladies du système nerveux (1875) og Manuel de pathologie interne (2 bind, 1880-83).

Kilder 
 

 

Læger fra Frankrig
Franskmænd i 1800-tallet
Franskmænd i 1900-tallet
Personer fra Toulouse
Rothemühl

Rothemühl er en by og kommune i det nordøstlige Tyskland, beliggende i Amt Torgelow-Ferdinandshof i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Rothemühl er beliggende 13 kilometer sydvest for Torgelow ved den sydvestlige ende af Ueckermünder Heide og syd for Friedländer Große Wiese i et fladt område. Umiddelbart syd for kommunen hæver Schanzenberg i randmorænen Brohmer Berge sig op til en højde på 125 moh.

I kommunen ligger ud over hovedbyen Rothemühl, bebyggelserne Ausbau og Nettelgrund. Nabobyer og bebyggelser er, mod nord Mühlenhof, Eichhof og Herrnkamp mod nordøst, Jatznick, Ausbau og Nettelgrund mod sydøst, Burgwall, Klepelshagen og Neuensund mod sydøst, Gehren mod vest samt Heinrichswalde mod nordvest.

Eksterne kilder og henvisninger 

 Kommunens websted
 Befolkningsstatistik mm

Byer i Mecklenburg-Vorpommern
Kommuner i Mecklenburg-Vorpommern
Amt Torgelow-Ferdinandshof
Byer i Kreis Vorpommern-Greifswald
Friedrich Christian Diez

Friedrich Christian Diez (født 15. marts 1794 i Giessen, død 29. maj 1876 i Bonn) var en tysk sprogforsker, grundlægger af den romanske filologi.

Liv og gerning 
Under påvirkning af Goethe, hvem han besøgte i Weimar, begyndte Diez at studere provençalsk, men efterhånden udvidede han sine studier til at omfatte alle de romanske Sprog. Han blev lektor ved Universitetet i Bonn 1821 og ordentlig professor i germansk og romansk filologi 1830. Hans første arbejder vedrører udelukkende den provençalske litteratur: Poesie der Troubadours (1826, ny udgave 1883) og Leben und Werke der Troubadours (1829, ny udgave 1882); disse to værker, der helt igennem hviler på direkte kildestudier, er banebrydende for vort kendskab til middelalderens troubadourdigtning. Hans hovedværk er Grammatik der romanischen Sprachen (3 bind, 1836-38, 3. udgave 1870-73; denne udgave er senere flere gange optrykt uforandret); det er skrevet under påvirkning af Grimms tyske grammatik, til hvilken det danner en interessant parallel, og må i alle henseender betegnes som et mesterværk; det forbinder en omfattende viden og sindrig kombinationsevne med en sjælden klar fremstilling og grundlagde det metodiske, komparative studium af de romanske sprog. Grammatikken efterfulgtes af den ikke mindre betydelige Etymologisches Wörterbuch der romanischen Sprachen (2 bind, 1853, 3. udgave 1869), der gennem skarpsindige enkeltundersøgelser gør rede for de romanske sprogs ordbestand, hvad oprindelsen angår. Af hans øvrige arbejder skal særlig fremhæves Über die Minenhöfe (1825), Altromanische Sprachdenkmale (1846), og Altromanische Glossare (1865). Den af Diez grundlagte videnskab blev i det af ham engang dragne spor ført videre af en talrig skare romanister i forskellige lande.

Kilder

Eksterne henvisninger

Romanister
Filologer fra Tyskland
Professorer fra Tyskland
Ansatte ved Bonns Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Franz Xaver Haberl

Franz Xaver Haberl (født 12. april 1840 i Oberellenbach i Niederbayern, død 5. september 1910 i Regensburg) var en tysk musikhistoriker.
 
Efter at have modtaget præstevielsen 1862 i Passau var han først domkapelmester og musikpræfekt sammesteds, blev senere en række år organist ved den tyske kirke (Santa Maria dell'Anima) i Rom, endelig 1871—82 domkapelmester i Regensburg, æresdiaconus ved domkirken i Palestrina, 1889 dr. theol. honoris causa i Würzburg. Den af ham i 1875 stiftede kirkemusikskole i Regensburg er af fremragende betydning, navnlig som repræsentant for den reformatoriske bevægelse i den romerskkatolske kirkemusik, hvilken går ud på en tilbagevenden til de gamle overleveringer, den gregorianske sang og Palestrinastilen. Som historiker har Haberl ved omfattende og indgående arkivforskninger givet betydelige bidrag til musikhistorien, især i sine afhandlinger Wilhelm Dufay og Die römische Schola cantorum (i Bausteine zur Musikgeschichte, I—III), fremdeles i den af ham redigerede Cæcilien-Kalender og dens fortsættelse Kirchenmusikalisches Jahrbuch. Hans Magister choralis var i sin tid en af de bedste og mest benyttede lærebøger i gregoriansk sang (12 oplag og oversat på forskellige sprog). Et betydeligt arbejde har Haberl desuden nedlagt i den store Palestrinaudgave, som omfatter alle mesterens værker i partiturudgave (33 bind).

Kilder 

 

Katolske præster fra Tyskland
Musikhistorikere fra Tyskland
Organister fra Tyskland
Dirigenter fra Tyskland
Tyskere i 1800-tallet
Personer fra Bayern
Stressbold

En stressbold er et formbart stykke legetøj, normalt ikke større end 7cm i diameter, som bliver klemt sammen med hånden eller manipuleret med fingerne, angivelig for at afhjælpe stress og muskelspændingerne, eller for at træner musklerne i hånden.

På trods af navne er mange stresbolde ikke sfæriske. Nogle bliver støbt i underholdende former og malet i forskellige farver eller med virksomhedslogoer på. De bliver herefter givet til firmaets medarbejdere eller kunder som tilgift. Stressbolde er den tredje mest populære tilgift i Storbritannien. Da mange stressbolde er ikke-sfæriske bliver de også omtalt som stressaflastere (stress relievers).

De fremstilles normalt i småcellet polyurethan skumgummi.

Se også 
 Fidget spinner

Referencer 

Legetøj
Margarethe II af Hainault

Margarethe II af Hainault (født 1311 antagelig i Valenciennes, død 23. juni 1356 i Le Quesnoy) var grevinde af Hainault 1345-56 og Grevskabet Holland og Zeeland 1345-54. Hun var tillige tysk-romersk kejserinde som gift 1324 med Ludvig IV.

Liv og gerning 
Hun er datter af Wilhelm I af Hainault og Johanna af Valois. Hun var fra 1349 indblandet i en borgerkrig med sine sønner om sine troner.

Margarethe tillbragte en del af sin barndom med moderen ved det franske hof. Hun blev kronet ved sin mands side i Rom i 1328.

Da hendes broder Vilhelm II døde barnløs i 1345 indlemmedes Holland i kejserriget. Margarethe besluttede sig da for at efterfølge sin broder som Hollands monark og rejste til Nederlandene, hvor hun lod sig krone til monark som Margarethe I af Holland, Zeeland og Friesland og Margarethe II af Hainaut. Hendes position i Hainaut var ukontroversiel, men provinserne Holland og Zeeland havde ikke kvindelig tronfølge. Hendes krav på tronen blev også bestridt af hendes søstre. Efter et ophold i Nederlandene 1345-1346 blev hun kaldt tilbage til Tyskland af ægtefællen og efterlod sin søn Vilhelm som regent i hendes sted.

Da ægtefællen døde i 1347 afstod Margarethe provinsen Holland i bytte mod en pension. Vilhelm betalte imidlertid ikke pensionen, og Margarethe tog derfor magten i Holland tilbage i 1350. Dette udløste en krig med sønnen, som varede fra 1351 til 1354. I fredsaftalen fra 1354 abdicerede Margarethe i bytte mod en pension og bosatte sig på slottet i Le Quesnoy.

Margarethe fik et dårligt eftermæle på grund af krigen mellem mor og søn, som opfattedes som skammelig, og som forårsagede alvorlige krigsskader, samt for at Holland - i modsætning til Hainaut - ikke havde kvindelig tronfølge og hun derfor blev anset som en usurpator.

Børn 
 Ludvig VI af Bayern (1328/1330-1365), hertug af Bayern, markgreve af Brandenburg
 Vilhelm I af Bayern, (Vilhelm V af Holland) født 1332
 Albrecht af Holland og Bayern, født 1336
 Beatrix af Bayern (1344-1359), gift med kung Erik Magnusson af Sverige (død 1359)
 Otto V, markgreve af Brandenburg, født 1346
 Agnes af Bayern

Eksterne henvisninger 
 Margarethe II af Hainault op inghist.nl 

Tysk-romerske kejserinder
Tyskere i 1300-tallet
Jannik Bjerrum (øjenlæge)

Jannik Petersen Bjerrum (født 26. december 1851 i Melby i Skærbæk Sogn i Sønderjylland, død 2. juli 1920 i Hellerup) var en dansk øjenlæge. Han var far til Niels Bjerrum. 

Bjerrum blev student fra Ribe Skole 1869 og cand. med. 1876. Han begyndte straks at studere øjensygdomme, blev dr. med. 1882 og 1885 medbestyrer af Edmund Hansen Gruts øjenklinik. 1896—1910 var han professor i oftalmologi. Han har skrevet meget, og navnlig har hans undersøgelser over lyssans og synsfeltet større betydning. I 1903 blev han Ridder af Dannebrog.

Han er begravet på Hellerup Kirkegård.

Kilder

Eksterne henvisninger 
 

Oftalmologer fra Danmark
Danskere i 1800-tallet
Danskere i 1900-tallet
Personer fra Sønderjylland (i Danmark)
Professorer fra Københavns Universitet
Riddere af Dannebrog
Alumni fra Københavns Universitet
Studenter fra Ribe Katedralskole
Skipperen (Aalborg)

Skipperen er et mindre torv i Aalborg, som er beliggende omkring to kilometer sydvest for Gammeltorv. Torvet er beliggende på hjørnet af Hobrovej og Vestre Alle. Bebyggelsen, der omgiver torvet, er opført i perioden 1953-55 som etageejendomme i fem plan.

Torvet har to dagligvarebutikker, Netto og Coop 365 (tidl. Fakta og før det SuperBrugsen) samt en række andre detailhandelsbutikker, f.eks. en blomsterhandler og en vinbutik.

Referencer 

Torve og pladser i Aalborg
Morten Nøddebo Nielsen

Morten Nøddebo Nielsen (født 25. juli 1957 i Vester Egede ved Rønnede) er en tidligere dansk atlet, der blev medlem af Herlufsholm Gymnastikforening i 1975. Han dyrkede specielt langdistanceløb og Cross country. 

I 1980 og 1981 vandt han sin egen klubs traditionsrige HG Skærtorsdagsløb, som blev løbet første gang i 1936.  

I 1981 blev Nøddebo Nielsen udtaget til verdensmesterskabet i cross i Madrid, og igen året efter i Rom, men han deltog kun i det første VM løb. Mellem 1978 og 1982 vandt han fem individuelle sjællandsmesterskaber og blev mellem 1981 og 1983 udtaget til seks internationale løb. Nøddebo Nielsens personlige rekorder på bane og landevej er alle sat i 1982,han sluttede sæsonen med tre sejre i henholdsvis Holbæk - Roskilde løbet (30 km)  Gåsetårnsløbet (8 km) og Gribskovløbet (12 km) og satte ny rekord i alle tre løb. Han blev derefter nummer to i Eremitageløbet, og nummer fem i Drammen Marathon, og forbedrede Karl Åge Søltofts klubrekord med 36 sekunder. En måned efter vandt han Esbjerg Marathon.

I januar 1983 blev Nøddebo Nielsen udtaget til 1/2 marathon løbet i Egmond Ann Zee i Holland, men kom ikke til at deltage på grund af sygdom. Han blev i april udtaget til London Marathon, hvor han gennemførte på en beskeden placering. Han opnåede aldrig samme niveau som i 1982 og sluttede karrieren i efteråret 1983. 

Nøddebo Nielsen er desuden noteret for en enkelt landskamp.

Internationale mesterskaber 
 1981 VM i Madrid, 12 km cross Nummer 206.
 1982  VM i Rom, 12 km cross DNS.

Danske mesterskaber 
  1980: 4 km cross, hold
  1983: 20 km landevej, hold
  1977: 12 km cross, hold
  1978: 15 km landevej, hold
  1978: 4 x 1500 meter
  1981: 15 km landevej, hold
  1982: 4 km cross, hold
  1977: 8 km cross, hold (junior)
  1979:  4 x 1500 meter
  1982: 12 km cross, hold
  1982: 15 km landevej, hold
  1983: 15 km landevej, hold

Personlige rekorder

Bane 
 800 meter: 1.57.1
 1500 meter: 3.56.8
 1 mile: 4.17.1
 3.000 meter: 8.28.8
 3.000 meter: 8.35.1 (Indendørs)
 3.000 meter forhindring: 9.21.7
 5.000 meter: 14.29.63
 10.000 meter: 30.26.6
 4 x 1500 meter: 16.08.0
 F. Christensen - M. Nøddebo
 R. Petersen - C. Møller

Landevej 
 15 km: 47.46
 20 km:  1.04.16 
 30 km:  1.39.20 
 Marathon: 2.23.09

Langdistanceløbere fra Danmark
Atleter fra Herlufsholm Gymnastikforening
Ousmane Dembélé

Ousmane Dembélé (født 15. maj 1997 i Vernon) er en fransk professionel fodboldspiller, der spiller i den franske klub Paris Saint-Germain.

Eksterne henvisninger 
 

Fodboldspillere fra Frankrig
Fodboldspillere fra Stade Rennais FC
Fodboldspillere fra Borussia Dortmund
Deltagere ved verdensmesterskabet i fodbold 2022
DM i landevejscykling 2017

Danmarksmesterskaberne i landevejscykling 2017 blev afholdt fra 22. – 25 juni 2017, i Grindsted, Sydjylland. Konkurrencerne for U23 blev afholdt 13. og 14. maj i Kerteminde på Fyn.

Medaljeoversigt

Resultater

Herrer

Enkeltstart, elite (39,5 km)

Linjeløb, elite (219 km)

Enkeltstart, U23 (32 km)

Linjeløb, U23 (187 km)

Damer

Enkeltstart, elite (28 km)

Linjeløb, elite (127,5 km)

Eksterne henvisninger 

 DM-medaljevindere gennem tiderne hos Danmarks Cykle Union

Cykelløb i 2017
2017
Rohan Bopanna

Rohan Bopanna (født 4. marts 1980) er en indisk tennisspiller. Han repræsenterede sit land under Sommer-OL 2012 i London, hvor han blev slået ud i anden runde i double.

Kilder

Eksterne henvisninger 

Tennisspillere fra Indien
Tímea Babos

Tímea Babos (født 10. maj 1993) er en ungarsk tennisspiller.

Karriere 
Hun repræsentere sit land under Sommer-OL 2012 i London, der hun blev slået ud i anden runde i singel.

I januar 2018 vandt Babos og Kristina Mladenovic double ved Australian Open efter at have besejret Jekaterina Makarov og Jelena Vesnina i finalen. 
I juni 2019 vandt Babos og Mladenovic French Open efter at have besejret Elise Mertens og Aryna Sabalenka i finalen.

Kilder

Eksterne Henvisninger 
 

Tennisspillere fra Ungarn
Vindere af French Open
Tennisspillere ved sommer-OL 2012
Tennisspillere ved sommer-OL 2016
Vindere af Australian Open
Horia Tecău

Horia Tecău (født 19. januar 1985) er en rumænsk tennisspiller. Han repræsentere sit land under Sommer-OL 2012 i London, der blev han slået ud i første runde i double.

Grand Slam-titler 
 Australian Open:
 Mixeddouble 2012 (sammen med Bethanie Mattek-Sands)
 Wimbledon:
 Herredouble 2015 (sammen med Jean-Julien Rojer)

Kilder

Eksterne Henvisninger 
 

 

Tennisspillere fra Rumænien
Vindere af Wimbledon 
Vindere af Australian Open
Olympiske sølvmedaljevindere fra Rumænien 
Olympiske medaljevindere i tennis
Medaljevindere ved sommer-OL 2016
Jean-Julien Rojer

Jean-Julien Rojer (født 25. august 1981) er en nederlandsk tennisspiller. Han repræsentere sit land under Sommer-OL 2012 i London, der blev han slået ud i første runde i double.

Grand Slam-titler 
 French Open:
 Mixeddouble 2014 (sammen med Anna-Lena Grönefeld)
 Wimbledon:
 Herredouble 2015 (sammen med Horia Tecău)

Kilder

Eksterne Henvisninger 

 

Tennisspillere fra Holland
Vindere af Wimbledon 
Vindere af French Open